|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE O CIJENI VODNIH USLUGA**  **Vinkovački vodovod i kanalizacija d.o.o.**  **Vinkovci, 19. prosinca 2022. godine** | |
| **Naziv akta za koji je provedeno savjetovanje s javnošću** | Nacrt Odluke o cijeni vodnih usluga |
| **Naziv tijela nadležnog za izradu nacrta / provedbu savjetovanja** | Vinkovački vodovod i kanalizacija d.o.o., Dragutina Žanića – Karle 47a, Vinkovci |
| **Razlozi za donošenje akta i ciljevi koji se njime žele postići uz sažetak ključnih pitanja** | Javni isporučitelj vodnih usluga Vinkovački vodovod i kanalizacija d.o.o. cijenu vodnih usluga javne vodoopskrbe i javne odvodnje zadnji put je korigirao 2011. godine te uslugu pročišćavanja 2014. godine kada je iskazana potreba za korekciju istih poradi punog povrata troškova od vodnih aktivnosti kroz politiku cijene koja je propisana Uredbom o najnižoj cijeni vodnih usluga i vrsti troškova koje cijena vodnih usluga pokriva (NN 112/10).  Razlozi za predloženu korekciju cijene sadržani su prvenstveno zbog naglog i velikog povećanja troškova uslijed kretanja na globalnom tržištu te ukoliko bi ostali na sadašnjim cijenama vodnih usluga, osnovna djelatnost tvrtke dovela bi se u tešku poziciju. Od zadnje promjene cijene došlo je do značajnog povećanja tekućih materijalnih troškova na održavanju cijelog sustava objekata javne vodoopskrbe i javne odvodnje otpadnih voda, kao što su usluge održavanja vodoopskrbne mreže (852 km i 31.532 priključka) i mreže odvodnje (289 km i 11.806 priključaka) te uređaja za pročišćavanja otpadnih voda (5 UPOV-a), ispitivanja kontrole kvalitete pitke vode, nabave i ugradnje vodovodnog materijala i materijala javne odvodnje. Povećani opseg investicija, te sve veća tehnička modernizacija sustava, sigurna, kontinuirana i kvalitetna javna vodoopskrba oko 100.000 korisnika, uz kontinuirano povećanje zakonskih obveza također je dovelo do rasta troškova poslovanja.  Trošak električne energije gledano unatrag godinu dana povećao se 48 %, trošak goriva je 52% viši u odnosu na isto razdoblje prošle godine, a trošak plina je viši 22 %.  Završetkom investicija na vodnim građevinama povećava se trošak amortizacije, a povećava se i broj uređaja za pročišćavanje otpadnih voda, objekata (precrpnih stanica) na odvodnji i pročišćavanju otpadnih voda što, uz značajno povećanje cijene energenata, dovodi također do povećanih troškova. |
| **Objava dokumenata za savjetovanje** | https://vvk.hr/e-savjetovanje/ |
| **Razdoblje provedbe savjetovanja** | 14.11.2022. – 14.12.2022 |
| **Pregled osnovnih pokazatelja uključenosti savjetovanja s javnošću** | Nije bilo primjedbi i mišljenja na Nacrt Odluke o cijeni vodnih usluga |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | - |
| **Ostali oblici savjetovanja s javnošću** | - |
| **Troškovi provedenog savjetovanja** | - |

Napomena: S 14.12.2022. godine nije bilo dostavljenih prijedloga, primjedbi i mišljenja.

Ovo izvješće o provedenom savjetovanju objavljeno je na internetskoj stranici <https://vvk.hr/e-savjetovanje/>

Vinkovci, 19. prosinca 2022. godine

***Direktor:***

***Mario Komšić, dipl.oec.***